钦定古今图书集成/明伦汇编/氏族典/第272卷 > 王玉
## 钦定古今图书集成/明伦汇编/氏族典/第272卷 > 王玉

按《元史王玉传》：“玉，赵州宁晋人。长身骈胁金季为万
户，镇赵州。木华𥟖下中原，玉率众来附，领本部军从
攻邢洺磁三州济南诸郡，号长汉万户。先是，金将武
仙既降复叛，杀元帅史天倪。宋将彭义斌在大名，阴
与仙合，玉攻败武仙，擒义斌，驻宁晋东里寨。仙遣人
赍诰命诱玉妻，妻拒曰：‘妾岂可使夫怀二心于国家
耶’？”仙围之数匝，杀其子宁寿。玉闻之，领数骑突其围，
斩获数百人而还。仙遣人追之，不敢进，皆曰：“王将军
胆气骁雄，我辈非敌也。”仙乃尽发玉先世二十七冢，
弃骸满道。玉从史天泽诸将击仙于赵州，仙粮绝脱
走，真定遂平，加定远将军。中统元年卒。子忱。